《追和常建叹王昭君》
唐代·徐夤

红颜如朔雪，日烁忽成空。泪尽黄云雨，尘消白草风。

君心争不悔，恨思竟何穷。愿化南飞燕，年年入汉宫。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。